CELEX: 32009R0129
Language: lv
Date: 2009-02-13 00:00:00
Title: Komisijas Regula (EK) Nr. 129/2009 ( 2009. gada 13. februāris ), ar ko groza Regulu (EK) Nr. 197/2006 par pārejas posma pasākumu spēkā esību attiecībā uz agrākiem pārtikas produktiem (Dokuments attiecas uz EEZ)

14.2.2009   
            
            
               LV
            
            
               Eiropas Savienības Oficiālais Vēstnesis
            
            
               L 44/3
            
         
      KOMISIJAS REGULA (EK) Nr. 129/2009
   (2009. gada 13. februāris),
   ar ko groza Regulu (EK) Nr. 197/2006 par pārejas posma pasākumu spēkā esību attiecībā uz agrākiem pārtikas produktiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 32. panta 1. punktu,
   tā kā:
   
               (1)
            
            
               Ar Regulu (EK) Nr. 1774/2002 ievieš visaptverošu pamatu dzīvnieku izcelsmes blakusproduktu savākšanai, izmantošanai un iznīcināšanai.
            
         
               (2)
            
            
               Komisijas 2006. gada 3. februāra Regulā (EK) Nr. 197/2006 par pārejas posma pasākumiem attiecībā uz agrāko pārtikas produktu savākšanu, transportēšanu, apstrādi, izmantošanu un apglabāšanu atbilstīgi Regulai (EK) Nr. 1774/2002 (2) paredzēti vairāki pārejas posma pasākumi, kuru termiņš beigsies 2009. gada 31. jūlijā.
            
         
               (3)
            
            
               Komisija ir pieņēmusi priekšlikumu pārskatīt Regulu (EK) Nr. 1774/2002 (3). Patlaban šo priekšlikumu izskata likumdevēji, un saistībā ar šo izskatīs arī noteikumus, kas saistīti ar agrākiem pārtikas produktiem, un pieejamos zinātniskos pierādījumus attiecībā uz apdraudējumu, ko rada šādi dzīvnieku izcelsmes blakusprodukti. Tādēļ ir lietderīgi pagarināt spēkā esošā pārejas pasākuma termiņu, lai līdz jaunu noteikumu pieņemšanai aizvien ir piemērojami pašreizējie noteikumi, kas saistīti ar agrākiem pārtikas produktiem.
            
         
               (4)
            
            
               Ņemot vērā Komisijas ierosināto datumu pārskatītās regulas par dzīvnieku izcelsmes blakusproduktiem piemērošanai, ir lietderīgi pagarināt Regulas (EK) Nr. 197/2006 spēkā esības termiņu līdz 2011. gada 31. jūlijam.
            
         
               (5)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 197/2006 5. pantā datumu “2009. gada 31. jūlijs” aizstāj ar datumu “2011. gada 31. jūlijs”.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 13. februārī
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 273, 10.10.2002., 1. lpp.
   
      (2)  OV L 32, 4.2.2006., 13. lpp.
   
      (3)  Dokuments COM(2008) 345, 2008. gada 10. jūnija galīgā redakcija.